"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Nagu tavaliselt toob saate teieni misjoniühendus One Way Mission.
Tere tulemast saatesse!
Piibliõpetus on üks tähtis osa meie raadio- ja televisioonitööst.
Täna õpetab pastor Aki Miettinen.
Enne seda näeme filmi nimega "Jumal teab".
See on teabefilm One Way Missioni töö kohta.
Me pole ühegi teabefilmi kohta saanud nii palju head tagasisidet.
Kuigi film on üsna vana, vaatame seda täna uuesti.
JUMAL TEAB
Kui 1983. aastal kogunes Helsingi kõledal sügisõhtul värvikas publik
esimest korda Vanasse Kirikusse üritusele "Reede Kristusele",
ei teadnud keegi, et töö jätkub igal reedel
veel järgmiselgi aastatuhandel.
Keegi ei teadnud, mitu tuhat inimest kuuleb evangeeliumi
ja kui paljud neist leiavad uue elu Jeesuses Kristuses.
Keegi ei teadnud sedagi, et töö laieneb hiljem
teistesse maailma paikadesse ja sünnib uus liikumine
nimega One Way Mission.
Meie ei teadnud, kuid Jumal teadis.
Kui Helsingi tänavail hakkas narkomaane ja alkohoolikuid
usule tulema, renditi kodutute abistamiseks väike maja Espoos.
Keegi ei teadnud, kui paljud saavad järgmistel aastakümntel
sellest Reedekodust abi oma katsumusele
ja leiavad uue elu Kristuses.
Paljud neist hakkasid kogudustes evangelistidena teenima
ja aitama teisi hädasolevaid ligimesi.
Kui 20 aastat erinevates hooldekodudes ja haiglates viibinud
padualkohoolik Lauri Jakkila ronis esimest korda
mööda Reedekodu nõlva üles, ei teadnud keegi,
milline plaan oli Jumalal sellegi joomahulluse küüsis mehe elu jaoks.
Vaevalt suutis keegi uskuda, et temast saab evangelist,
kes esineb isegi Põhja-Korea uudistesaates.
Lauri Jakkila juhitud Soome delegatsioon
saabus lennukiga Pyongyangi 25. novembri pärastlõunal
1997. aastal.
27. novembri hommikul külastas delegatsioon
Kumsusani Memoriaalpaleed ja Chu Che Ülimat Templit.
Kui fotod Lauri Jakkila misjonireisidest ilmusid Soomes,
ei teadnud keegi, et tema ülesanne oli juba lõppemas
ja Jumal kutsub ta peatselt koju.
On palju asju, mida me - inimesed, ei tea,
kuid Jumal teab.
Kui üürisime Espoo Laurilahti's vana eramaja
hüljatud, pekstud ja hädasolevate naiste jaoks,
ei teadnud keegi, kust leiduks kodule
vabatahtlik personal ja milliste vahenditega
neid inimesi aitama hakatakse.
Meie ei teadnud, kuid Jumal teadis.
Aastaid on turvakodu olnud täis abivajavaid inimesi,
sajad naised on katsumustes abi saanud
ja paljud on leidnud sõbra, kes neid kunagi ei hülga -
Jeesuse Kristuse.
Kui 2001. aastal sisustati Elviira-kodu,
ei teadnud me, et avame peagi teisegi turvakodu -
Elsa-kodu.
On palju asju, mida meie, inimesed, ei teadnud,
kuid Jumal teadis.
TV-töö
Ajalehetöö
Kirjandus - ja lindistustöö
Koosolekud
Koolitus ja konverentsid
Raadiotöö
Evangelisatsioon
One Way Keskus
Sõprusevangelisatsioon ja jüngerluskool
Kui 2005. aasta talvel leiti Hiina sisemaalt
hüljatuna väike vastsündinud haige poisike,
ei teadnud me sellest midagi.
Lapsel oli huule-suulaelõhe ja ta oli söömisraskuste tõttu
tõsise alatoitumusega.
Lõpuks sattus ta rohkem kui 1000 km kaugusele
Pekingi äärelinnas asuvasse vigaste laste lastekodusse -
Ilusasse Sadamasse.
Suure vaevaga, lusikaga toites, naasis tema elujõud
ja ta sai nimeks Elija.
Samal ajal toodi lastekodusse kuskilt kaugelt ka teine väike laps.
Peagi selgus, et ta ei suuda rääkida, normaalselt liikuda ega seista.
Mingil põhjusel ei suutnud ta isegi naeratada.
Talle pandi nimeks Arm.
Mis nende kõigiga on juhtunud, kust nad tulevad
ja miks nende emad on nad hüljanud?
Meie ei tea seda, kuid Jumal teab.
Teame vaid seda, et Jumal on kutsunud meid
armastama ja aitama neid nõtru ja väikeseid, kellest keegi ei hooli.
Kui 2000. aastal läks esimene One Way tiim Indiasse,
ei teadnud me, et sinna riiki rajatakse
uus misjonijaam One Way küla.
Me ei teadnud sedagi, et Indias võidakse endiselt
põletada leski oma surnud meeste matustel elusalt tuleriidal,
et nad on hüljatud, näljased ja kodutud.
Me ei teadnud, kui palju orbe rändab ringi ebakindluses,
armastuseta, kui lootusetud on vigased
ja kui suur vajadus on selles riigis Piibli ilmutatud armastava
ja armulise Jumala järgi.
Meie ei teadnud, kuid Jumal teadis.
Oleme saanud kuulutada evangeeliumi
ja aidata raskustesse sattunud inimesi ka Iisraelis.
Oleme saanud rääkida Kristuse armastusest Venemaa tänavalastele,
vangidele, juutidele, vaestele ja kodututele.
Oleme kuulutanud evangeeliumi Tallinna tänavail ja kirikutes.
Kuhu viivad meie teed tulevikus?
Seda me täna ei tea ja polegi vaja.
Jumal teab.
One Way keskus Ulan Batoris
Jurtamisjon budistlikes külades
Kui 2005. aasta lõpul algas Malawis näljahäda
ei teadnud me sellest midagi.
Me ei teadnud sedagi, kui palju orbe jääb igal aastal AIDS'i
krokodillide ja malaaria tõttu.
Me ei teadnud, kui palju haigeid surevad teel haiglasse seetõttu,
et sugulased peavad neid tunde seljas tassima,
et kliinikusse jõuda. Ja abi saabub liiga hilja.
Me ei teadnud, et kui inimene elab Malawis vanaks,
usutakse, et temas elab saatan ja seetõttu on vanurid hüljatud,
näljased ja kodutud.
Meie ei teadnud, kuid Jumal teadis.
Meie kirjandustöö jõuab üha uute rahvaste ja keelteni
ning levib sinna, kuhu me ise kunagi ei pääseks.
Neid loetakse India hindukülade hämarates savimajades,
Hiina vaestekvartalites, Jordaania kogudustes,
Iisraeli juudikodudes.
Kes neid loevad? Seda me ei tea.
Kuid Jumal teab.
Piibel ütleb:
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
Oleme saanud vahendada seda rahu ja lohutust
tänapäeva maailma katsumuste keskele.
Ehk oled sinagi koos meiega vaeva näinud, palvetanud
ja ohverdanud oma varandusest.
Võib-olla pole keegi sind kunagi tänanud.
Võib-olla teised ei teagi, mida sa teinud oled. Ära muretse.
Kuigi me inimesed ei tea, Jumal teab kõike.
Jeesus ütles: "Mida te iganes olete teinud
kellele tahes mu kõige pisematest vendadest,
seda te olete teinud mulle."
Jeesus ütles kord jüngritele:
"Minge kõike maailma, kuulutage evangeeliumi kogu loodule."
Meie oleme tänapäeva jüngrid. Meil on missioon kuulutada sõnumit
Jumala armastusest sellele sugupõlvele.
Tööd on palju, aega on vähe.
Peagi saabub öö, mil keegi ei saa tööd teha.
Millal see öö algab, me ei tea.
Üksnes Jumal teab.
Nüüd on järg saate õpetusosa käes. Õpetab pastor Aki Miettinen.
"Oh mind õnnetut inimest!
Kes ostab mu lahti sellest surma ihust?
Aga tänu olgu Jumalale meie Issanda Jeesuse Kristuse läbi!
Niisiis, ma teenin mõistusega küll Jumala Seadust,
kuid oma loomusega patu seadust.
Nii ei ole nüüd enam mingit hukkamõistu neile,
kes on Kristuses Jeesuses. Sest elu Vaimu seadus
Kristuses Jeesuses on vabastanud su patu ja surma seadusest.
Sest seda, milleks Seadus oli võimetu,
kuna see oli jõuetu inimloomuse tõttu, on teinud Jumal,
kes mõistis patu inimeses surma, läkitades oma Poja
patuse loomuse sarnasuses ja patu pärast,
et Seaduse nõuded oleksid täidetud meis, kes me ei käi oma loomuse,
vaid Vaimu järgi."
See on võimas tekst.
Peatükkide jaotus alati katkestab konteksti,
aga see kõik algab 7. peatükis, kus pole sõnagi Pühast Vaimust,
kus tuleb tohutu, lootusetuses, hirmus, kadunud oleva inimese hüüd:
Oh mind õnnetut inimest! Kes päästab mind surma ihust?
8. peatükis avanevad meile need suured vaateväljad,
mida Paulus reaalselt elas ja pidevalt kõigile usklikele
ja uskmatutele, eelkõige siiski kogudustele
oma kirjades kordas.
8. peatükk on täis Jumala Püha Vaimu.
Pidagem meeles, et lähtekohaks on meie südame karje:
Oh mind õnnetut inimest! Kes päästab? Kust saab abi?
Selle leiab Jeesuse Kristuse ohvrisurma läbi.
Tema valas oma vere selleks, et Jumal saaks meid
enda ees õigeks ja süütuks kuulutada.
Meie seisund Jumala ees on süütu.
Oleme Kristuses.
Efesose kirjas esineb 90 korda s-lõppu, ehk seesütlevat käänet -
Temas, Kristuses.
Mis me oleme? Oleme pühad, kõlblikud,
meid on varustatud jne.
Nii Efesose kui Korintose kirjades on viited selle kohta,
et olite enne pimedus, nüüd aga valgus;
olite surnud, Jumal tegi teid elavaks Kristuses.
Paulus meenutab meile, et see on tõde, see toimus.
Pühaduse ja õigsuse tasand on 100-protsendiline tänu Jeesusele.
Kui oleme hüüdnud: kes võib päästa selle õnnetu inimese?
Tänu Jumalale, vastus on Kristuses.
Siis algab meie väljakutse, mis on paljudki meist
usuteel allamäge viinud, kui ajame segi pühitsuselu nõude
õigsusega. Need tuleb lahus hoida.
Tahaksin, et mina ja meie kõik elaksime julgemalt tõeks seisuse,
kuhu Jumal meid on Kristuses vabastanud.
Et käiksime ja elaksime vaimus.
Paulusele oli võtmeks Püha Vaimu konkreetne ligiolu
uskliku ja usklike ühenduste elus.
Vaimus käimine ja elamine ei saa olla vaid äärmuslik distsipliin
või äärmuslikel koosolekutel käimine, kuhu kõik pühapäeval
mõneks tunniks tulevad.
Pärast uksest väljudes on õhupall tühjaks lastud
ja argipäevaga silmitsi seistes arvame, et midagi ei toimunudki.
Asi pole selles.
8. peatükk on täis Püha Vaimu.
See, mis oli seadusele võimatu, seda tegi Jumal.
Inkarnatsiooni müsteerium - Kristus sai lihaks,
ta tuli sellise inimese ellu nagu sina ja mina.
Need on kristluse pöördumatud tõed,
mille üle tasub mõelda ja mõtiskleda,
mis juhtub, kui Jumal oli Kristuses ja lepitas maailma endaga.
"Jumal, kes mõistis patu inimeses surma, läkitades oma Poja
patuse loomuse sarnasuses ja patu pärast."
Jeesus Kristus on meie usu tuum.
See on vankumatu tõde, millest me ei tohi midagi ära anda.
Jeesus oli Jumal ja inimene, täiesti Jumal ja täiesti inimene,
neitsist sündinud, Jumala Poeg.
Tema võitis surres surma ja tõusis surnuist üles,
elab täna ja on tõde.
Ta elab oma Vaimu kaudu sinus ja minus
ning on meie koguduse keskel.
Õigus, mis tuleb käsust.
Mida käsk ja vana leping sisaldavad? Käsk ei puuduta ainult hingamispäeva.
Kui täpsemalt lugeda, siis määratleti, milliseid riideid kanda;
kuidas nõusid pesta - kuidas pesta savinõusid
ja kuidas pesta puunõusid; seal olid majaehitusjuhised;
juhised ja käsud selle kohta, kui midagi juhtub naabri vasikaga,
kuidas tuleb seda kohelda; seal on ka Kümme käsku.
Kui mõtleme, mida tähendab Vaimus käimine ja Vaimus elamine,
saame siit ehk mingi väära prototüübi
või ideaali.
Ja meil võib olla väga raske leppida sellega ja uskuda,
et sa huvitad Jeesust ka homme hommikul,
sellest hetkest peale, kui oma silmad avad.
Teda huvitab, kuidas edeneb su hambapesu.
Ta on huvitatud, et hommikupuder põhja ei kõrbeks.
Me ei suuda uskuda, et vaimsus võiks olla selline.
Ma ei vaja selleks Jumala väge. Või siiski vajan?
Siin paljastub meie mõtteviis: kas ikka vajan?
Vaimsus algab alati nõrkusest.
Tõeliselt karm teadlikkus oma õnnetust olemisest.
Jätkuv teadlikkus sellest, et mul ei pruugi pudrukeetki
õnnestuda, kui Jumal seda ei õnnista.
On see võimalik?
Kui Pauluse jaoks oli võti vaimus elamiseks
ja vaimne olemiseks ka siis, kui ta telke tegi ...
Ta oli telgitegija ja tegi vaimset tööd
ka misjonitiimile elatist teenides.
Pidev Püha Vaimu ligiolu oli Pauluse jaoks võti kõigeks,
mille suhtes ta esitas väljakutse ka oma ajastu usklikele.
Ta kirjutas Tessalooniklaste kirjas:
"Me täname alati Jumalat teie kõikide eest,
meenutades teid oma palvetes, alatasa meelde tuletades
teie teokat usku ja töökat armastust ning vastupidavat lootust
meie Issanda Jeesuse Kristuse peale Jumala ja meie Isa palge ees.
Me teame, et teie, Jumalale armsad vennad, olete valitud,
sest meie evangeelium ei ole teie juurde tulnud palja sõnana,
vaid ka väes ja Pühas Vaimus ning täieliku veendumusega.
Te ju teate ise, missugused me olime teie juures teie heaks."
Apostlite tegude 17. peatükis näeme, mis toimus, kui Paulus oli kolm nädalat
Tessaloonikas.
Tessalooniklaste kirjad ei maini ühtki tervenemist ega imet
ega armuande.
Mis juhtus tessalooniklastega, kui Paulus viibis seal
3-nädalasel misjonireisil.
Seal sündis märul. Need on need katsumused.
Juudid läksid närvi, kui Paulus kuulutas Kristust.
Nad korraldasid märuli ja süüdistasid võimude ees,
et kogu maailma elevile ajanud mehed on siia tulnud
ja kuulutavad keisri käsu vastaselt mingit teist kuningat Jeesust.
Kas meie kuulutame, et Jeesus on Issand?
Kas meie elame nii tõeliselt Tema Issandaks-olemises,
et see tekitab naabrite ja sõprade seas ninakirtsutamist?
Nii veeres meie pooltund.
Kui sul jäi osa saadet nägemata, pole hullu.
Saade kordub uuesti täna öösel kell 3.00,
homme kell 11.00 ja neljapäevalgi kell 22.40.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi